Glock (pistolenn)

20px Evit sterioù all, gwelet Glock.
   Kinnig Bro orin DoarePistolenn damaotomatek DAO Mont en-droTennata dre argil berr Munisionoù9 × 19 mm Parabellum.22 Long Rifle.40 S&W.45 ACP.45 GAP.380 ACP.357 SIG KrouerGaston Glock ProduerGlock Mare produiñAbaoe 1982Perzhioù teknikel(Glock 17 standart, rummad 5) Mas (gant he c'harger, hep kartouchenn)705 g Mas (karget, karger 17 tenn)915 g Hirder (stumm hirañ)204 mm Hirder ar c'hanol114 mm Endalc'hKarger fiñv 17 kartouchenn (stumm diazez)LezennRummad e Bro-C'hallB
Ar Glock zo un rummad pistolennoù ijinet gant Gaston Glock etre 1979 ha 1982, ha produet gant an embregerezh Glock eus Deutsch-Wagram (Aostria) abaoe 1982. Da gentañ holl e voe implijet gant lu ha polis ar vro-se adalek 1982 dindan an anv P80. Anvet eo ivez Glock Safe Action gant an embregerezh abalamour d'he draen dezhi ur pouez-loc'hañ uhel ha da dri live surentez.

An holl rummadoù hag adstummoù eus ar bistolenn Glock zo savet tro-dro d'ar memes diazez, a oa modern-tre e deroù ar bloavezhioù 1980 :

 ur framm e polimer, skañvoc'h evit ar pistolennoù hengounel e dir ;
 ur skoer bannet ;
 un endalc'h uhel (17 kartouchenn evit ar Glock 17 orin) ;
 n'eus ki ebet, na surded diavaez ebet war an arm.

 Rummadoù hag adstummoù 
 Glock 17 
An adstumm diazez eo ar Glock 17, ijinet e 1979-1982 gant Gaston Glock. An niver 17 a dalveze e c'halle bezañ lakaet 17 kartouchenn e karger an arm. Pemp rummad Glock 17 a zo bet betek-henn Glock History war lec'hienn an embregerezh (lennet d'an 11/02/2024) hag ur c'hwec'hvet hini zo bet kemennet a-benn miz Genver 2026 GLOCK Announces Generation 6: G17, G19, and G45 Get Ergonomic Overhaul, The Firearm Blog, 06/12/2025). Gwerzhet int dindan an anvioù Gen1 da Gen6.

 Rummad 1 (1980-1982) 
Produet e voe da gentañ dindan an anv P80 evit arme Aostria a oa o klask un arm-dorn standart nevez. Framm ar bistolenn a oa e polimer, un danvez marc'had-mat, skañv ha solut war un dro, un arguzenn vat evit implijerien evel soudarded pe poliserien a zouge o arm gante bemdez. He skoer a oa lañset, da lavaret eo e veze adarmet anezhañ betek-gouzout ne vije ket bet skoet mat ur gartouchenn. Hec'h endalc'h (17 + 1 kartouchenn) a oa e-touez ar re vrasañ war ar marc'had pa oa bet savet.

 Rummad 2 (1988) 
Un nebeud cheñchamantoù a voe degaset e framm an arm, evel ar pikoù war an dornell da aesaat an dornata.

 Rummad 3 (1998) 
Reilhoù a voe ouzhpennet d'ar framm da stagañ warni pezhioù ouzhpenn evel gouleier. Cheñch a reas an dornell da glotañ gwelloc'h ouzh stumm ar bizied.

 Rummad 4 (2009) 
Neuz danvez ar framm a cheñchas.

 Rummad 5 (2017) 
Kemmet e voe beskell toull ar c'harger da vuanaat ar pourvezañ, ha dilezet roudoù bizied ar rummadoù 3 ha 4 Glock 17 Gen. 4 vs Gen. 5 war al lec'hienn Ammo For Sale, 31/03/2021 (lennet d'an 11/01/2024). 

 Rummad 6 (kemennet a-benn miz Genver 2026) 
Kemmoù a zo bet degaset evit gwellaat ergonomiezh an arm dreist-holl : neuz ar grip zo un tamm disheñvel, ha grip ouzhpenn evit ar biz-meud a zo a-us d'ar pontig. Eeunoc'h eo an draen ha kemmet eo bet toull ar c'harger. An elfenn nevez a weler ar muiañ eo al lost hiroc'h a-dreñv d'an dornikez, evit delc'her gwelloc'h ar bistolenn Technology Gen6 war lec'hienn Glock (lennet d'ar 06/12/2025). An adstummoù G17, G19 ha G45 a vo kinniget e stumm Gen6 er penn-kentañ.

 Adstummoù all 
Meur a adstumm eus ar Glock 17 orin a zo bet kinniget abaoe deroù ar bloavezhioù 1980. Anvet int holl gant al lizherenn G hag un niver disheñvel. E 2025 e vez gwerzhet an adstummoù-mañ Choose your GLOCK ! war lec'hienn an embregerezh (lennet d'an 07/12/2025) :

 Kambret e 9 mm Parabellum 
 G18, stumm aotomatek
 G19, stumm bihanoc'h Compact
 G26, stumm bihan-kenañ Subcompact
 G34, stumm Competition
 G45, G47, G48

 Kambret e .22 Long Rifle 
 G44

 Kambret e .40 S&W 
 G22 Standard
 G23, stumm Compact
 G27, stumm Subcompact
 G35, stumm Competition
 Kambret e 10 mm Auto 
 G20 Standard
 G29, stumm Subcompact
 G40, stumm Long slide dezhi ur c'hanol hiroc'h

 Kambret e .45 Auto 
 G21 Standard
 G30, stumm Subcompact
 G41, stumm Competition

 Kambret e .45 GAP 
 G37 Standard
 G38, stumm Compact
 G39, stumm Subcompact

 Kambret e .380 Auto 
 G25 Standard
 G28, stumm Subcompact
 G42, stumm Subcompact

 Kambret e .357 SIG 
 G31 Standard
 G32, stumm Compact
 G33, stumm Subcompact

 Implij 
Polis hag arme Aostria e voe ar re gentañ o tibab pistolennoù Glock 17 evel armoù reolius, dindan an anv P80, e 1982. Norvegia (e 1985) ha Sveden (e 1988) a reas heñvel evit o armeoù HARTINK A. E., L'encyclopédie des pistolets et revolvers, Maxi-Livres, 2004, ISBN 2-7434-4777-X, p. 132. E 2018 e oa mestr Glock war 65% eus marc'had an armoù-dorn e Stadoù-Unanet Amerika evit an nerzhioù polis pe surentez ÇAM Deniz, The Billionaire Who Got Rich Off Glock Guns, Used By The Police As Well As Mass Shooters, Forbes, 19/11/2018 (lennet d'an 11/02/2024). Nerzhioù lu, aozadurioù surentez ha nerzhioù polis e 48 bro dre ar bed d'an nebeutañ a zo bet pourvezet gant pistolennoù Glock. E 2022, tirlu Bro-C'hall en doa resevet 74.596 Glock 17 Gen 5 a oa bet urzhiet gantañ e 2020 evit dont da vezañ o arm-dorn standart nevez LAGNEAU Laurent, Les derniers pistolets semi-automatiques Glock 17 Gen 5 FR ont été livrés aux forces françaises, Opex360, 15/10/2022 (lennet d'ar 07/12/2025).

Pa voe gwerzhet ar c'hentañ pistolennoù Glock war ar marc'had sivil, er Stadoù-Unanet peurgetket, e savas reuz : o frammoù polimer a oa eus un tu gwelet fall gant lod e bed an armerezh, pa soñje da dud zo e oant re vresk ; eus an tu all, nec'het e oa ar Stadoù hag an embregerezhioù surentez pa veze kredet ne c'halle ket bezañ diskoachet ar pistolennoù gant porchedoù surentez an aerborzhioù. N'eo ket gwir koulskoude abalamour ma vez implijet tammoù dir evit pezhioù zo (kanol, riklerez ha gwinterelloù da skouer.

 Dielloù 

 Daveennoù 

Rummad:Pistolennoù
Rummad:Armoù Aostria
Rummad:Wonder Nine
Rummad:Armoù brezel Ukraina